Sarkaņi (Sarkaņi vald)
Sarkaņi (vanasti Sarkanmuiža) on küla (vidējciems) Lätis Madona piirkonnas Sarkaņi vallas. Sarkaņi asub merepinnast 150 kõrgusel valla lõunaosas, valla keskusest Biksērest 6, piirkonna keskusest Madonast 5 ja Riiast 169 kilomeetri kaugusel. Külas on põhikool ja raamatukogu. Sinna jääb Sarkaņi bussipeatus. Kultuurimälestistest on kohaliku kaitse all Sarkaņi põhikooli hooned. Looduskaitse all on elupuu ümbermõõduga 1,71 meetrit. Küla on tekkinud endise Sarkaņi mõisa (Heydenfeld) keskuse juurde. Aastani 1949 asus seal Sarkaņi valla halduskeskus. Külas on oma lapsepõlve veetnud Läti president Raimonds Vējonis. Külas on kalmistu, mille osaks on ka tesise maailmasõjas hukkunud sõdurite ühishaud. Aastal 2019 oli külas 59 elanikku, aastal 2022 oli elanikke 63.